EkBass/fiwiki-20250220-pages-articles huggingface dataset:
Artturi Antero Eskelinen

Arthur (Artturi) Anders Eskelinen (entinen Eskelin; 2. toukokuuta 1879 Piikkiö – 17. marraskuuta 1963 Kuopio)Yleisen Sukuseuran jäsenet: Eskelinen (ent. Eskelin) Artturi Antero, talonom., Sukututkija, 1944, No 4–5, sivu 78, julkaistu 20.11.1944 oli suomalainen yrittäjä, teosofi ja kielitieteen harrastaja. Arthur Anders Eskelin hoiti Kuopiossa nahkakauppaaKuopio 26 p. lokak., Hallinnolliset tuomiot, Sanantuoja, 1915, No 96, sivu 2, julkaistu 26.10.1915 ja piti yhdessä puolisonsa Selma Eskelisen kanssa huoneistohotellia ja erinäisiä liikkeitä Kuopion Maaherrankadulla.Vuokrailmoituksia, Turistihotelli Savon huoneusto, Uusi Suomi, 1928, No 7, sivu 12, julkaistu 10.1.1928Matkailijakoti Rautatie, Sininen kirja, Suomen talouselämän hakemisto, 1939, No II 1939–40, sivu 429, julkaistu 1.12.1939 Eskelinen kuului taiteilija ja kielitieteen harrastaja Sigurd Wettenhovi-Aspan ystäväpiirin, ja hän toimi muun muassa Aspan kuolinpesän uskottuna miehenä. Vuonna 1945 Eskelinen julkaisi Kuopiossa kirjanEskelinen, Artur Anders, Esitys eräiden tehtävien suorittamisesta ympyrän ja suoran avulla, Kuopio 1945, E.J. Ellilän kirjaston luettelo, I osa A-L, sivu 61, 1964, Helsingin yliopiston kirjasto, Helsinki, jossa hän väitti muun muassa kiinan kielen ja muinaisten egyptiläisten kielen olleen suomen kielelle sukua.Inkeri Koskinen: Villi Suomen historia: Välimeren Väinämöisestä Äijäkupittaan pyramideihin, luku Aspalaisia ajattelijoita (Google-kirjat linkki) == Kirjallisuutta == * Kirjailijoiden Kalevala, luku Alkusyntyjen syvissä vesissä toimittaneet Antti Tuuri, Ulla Piela ja Seppo Knuuttila. Kalevalaseuran vuosikirja 92. Suomalaisen Kirjallisuuden Seura, Helsinki 2013 == Lähteet == Luokka:Suomalaiset teosofit Luokka:Suomalaiset tietokirjailijat Luokka:Vuonna 1879 syntyneet Luokka:Vuonna 1963 kuolleet
Arttu Lesonen

Arttu Lesonen (s. 5. tammikuuta 1993 Jyväskylä) on suomalainen kitaristi. Hänet tunnetaan thrash metal -yhtye Lost Societyn kitaristina, jossa hän on ollut vuodesta 2011. Hän jakaa yhtyeessä soolot laulaja-kitaristi Samy Elbannan kanssa, mutta soittaa suurimman osan rytmeistä. Lesonen innostui kitaransoitosta noin 10-vuotiaana ja sai ensimmäisen sähkökitaransa 12-vuotiaana. Esikuvikseen hän on maininnut muun muassa Dimebag Darrellin, Marty Friedmanin, Zakk Wylden ja Tony Iommin. Aiemmin hän on soittanut yhtyeissä Tarvas, Fatal Anoxia ja Raster Density. Lesonen on lähtöisin Jyväskylän Tikkakoskelta. Lesonen avioitui vuonna 2019. == Lähteet == * http://lostsocietyfinland.com/ * http://www.metal- archives.com/artists/Arttu_Lesonen/390438 * * == Aiheesta muualla == * Luokka:Suomalaiset metallimusiikin kitaristit Luokka:Vuonna 1993 syntyneet Luokka:Elävät henkilöt
Paliperidoni

Paliperidoni on risperidonin aineenvaihduntatuote, nimeltään 9-hydroksirisperidoni. Sitä myydään tablettina kauppanimellä Invega, ja siitä on saatavana pistosmuotoinen injektiovalmiste Xeplion, jota annetaan 4 viikon eli kuukauden välein, verrattuna risperidoni-injektioon Risperdal Constaan, jota annetaan 2 viikon välein, ja myös pistos (injektio) Trevicta jota annetaan 3 kuukauden välein. Annostelun milligrammamäärät poikkeavat toisistaan. Paliperidonin kemiallinen kaava on C23H27FN4O3, moolimassa 426.484 g/mol ja CAS-numero 144598-75-4. == Aiheesta muualla == *Antipsykoottien tyypit Terveyskirjasto *PubChem: Paliperidone *DrugBank: Paliperidone *Kyoto Encyclopedia of Genes and Genomes (KEGG): Paliperidone *ChemBlink: Paliperidone *Lääkeinfo: Trevicta (injektio, pistos) *Terveyskirjasto Duodecim: Trevicta (injektio, pistos) *Pharmaca Fennica: Trevicta (injektio, pistos) *SIC! Fimea-artikkeli: Paliperidonipalmitaatti (injektio, pistos) *Lääkeinfo: Xeplion (injektio, pistos) *Pharmaca Fennica: Xeplion (injektio, pistos) Luokka:Epätyypilliset antipsykootit Luokka:Mielialan tasaajat Luokka:Piperidiinit
Braindead (albumi)

__NOTOC__ Braindead on suomalaisen thrash metal -yhtyeen Lost Societyn kolmas studioalbumi, joka julkaistiin 12. helmikuuta 2016. Levyn äänitykset alkoivat syksyllä 2015 Sonic Pump Studioilla. Levyn ensimmäisen kappaleen I Am the Antidote musiikkivideo julkaistiin 17. joulukuuta 2015. Edeltäjiinsä nähden kappaleiden kesto on pidentynyt ja kappaleiden määrä vähentynyt, sekä laulullinen tulkinta sisältää enemmän kirkumista sekä puhdasta laulua. Albumi sijoittui suomen virallisen listan sijalle 3 oltuaan viikon listalla. == Vastaanotto == Albumilta joulukuussa 2015 julkaistu ensisingle ”I Am the Antidote” jakoi ihmisten mielipiteitä, osan kritisoidessa kappaleen olleen liian vähän thrash metal -henkinen. Kaaoszinen Anna-Leena Harinen mainitsi albumin kappaleiden keston olevan aikaisempaa tuotantoa pidempiä, ja kappaleiden saavan rakentua rauhassa. Soundin Vesa Siltanen mainitsee albumin musiikillisesti edeltäjiään monipuolisemmaksi, aikuisemmaksi ja kypsemmäksi kokonaisuudeksi, jossa ”tempojakin löytyy enemmän kuin kaksi; päälle ja pois.” == Kappaleet == # # # # # # # # === Bonuskappaleet === # * # == Arvostelut == * Imperiumi.net: 9–/10 * Kaaoszine.fi: 8.5/10 * Soundi: == Lähteet == == Aiheesta muualla == * * Luokka:Lost Societyn albumit Luokka:Vuoden 2016 albumit
Viktors Ščerbatihs

Viktors Ščerbatihs (s. 6. lokakuuta 1974 Dobele) on latvialainen painonnoston superraskaansarjan maailman- ja Euroopan-mestari sekä olympiamitalisti. Ščerbatihs saavutti olympialaisten superraskaassa sarjassa (yli 105 kg) hopeaa Ateenassa 2004 yhteistuloksella 455 kg ja pronssia Pekingissä 2008 tuloksella 448 kg. Lisäksi hän sijoittui superraskaassa sarjassa kuudenneksi Sydneyssä 2000 ja raskaassa sarjassa (alle 108 kg) kymmenenneksi Atlantassa 1996. Ščerbatihs voitti yli 105 kg:n sarjan yhteistuloksen maailmanmestaruuden Chiang Maissa 2007 tuloksella 442 kg. Hän voitti samalla myös tempauksen maailmanmestaruuden tuloksella 202 kg. Yhteistuloksen MM-pronssia hän saavutti yli 108 kg:n painoluokassa 1997 sekä yli 105-kiloisissa 1998 ja 2003. Tempauksen MM-pronssia hän sai 1997, 1998, 1999 ja 2006. Työnnössä hän saavutti MM-hopeaa 2003 sekä pronssia 1997 ja 2007.. Ščerbatihs voitti yli 105 kg:n painoluokan yhteistuloksen Euroopan-mestaruuden 2001, 2005, 2006, 2007 ja 2008. Hopeaa hän sai samassa sarjassa 2004 sekä pronssia alle 108-kiloisissa 1997 ja yli 105 kg:n painoluokassa 1999 ja 2000. Tempauksessa hän saavutti EM- kultaa yli 105-kiloisissa 2001 ja 2006, hopeaa 2005 ja 2007 sekä pronssia alle 108 kg:n sarjassa 1997 ja yli 105-kiloisissa 1998 ja 2000. Työnnön Euroopan- mestaruuden hän voitti 2001, 2004, 2005, 2006, 2007 ja 2008. Työnnön EM-hopeaa hän sai yli 105-kiloisissa 1999 sekä pronssia alle 108 kg:n sarjassa 1996 ja yli 105-kiloisissa 2000. == Lähteet == Luokka:Latvialaiset painonnostajat Luokka:Latvialaiset olympiamitalistit Luokka:Vuonna 1974 syntyneet Luokka:Elävät henkilöt
Denon

Denon on japanilainen äänentoisto- ja viihde-elektroniikkalaitteiden tuotemerkki, jonka nykyisin omistaa Marantzin ja Denon Brand Companyn fuusiossa vuonna 2002 syntynyt D+M Group.About , D+M Group. Viitattu 3.12.2015. Alun perin yrityksen perusti Japaniin yhdysvaltalainen liikemies Frederick Whitney Horn saksalaisen Deutsche Grammophonin tuella vuonna 1910 nimellä Nippon Chikuonki Shoukai ().Legacy of Firsts: Denon Celebrates 100 Years of Passion for Audio , China Weekly News 11.5.2010. Vaatii HighBeam- tilauksen. Viitattu 4.12.2015. Yrityksen ensimmäiset tuotteet olivat gramofoneja ja gramofonilevyjä sekä levylle kaivertavia äänentallentimia. Vuonna 1927 Whitney Hornin perustaman yhtiön osti Columbia Gramophone Ltd, minkä jälkeen yritys tunnettiin ensin nimellä Japan Columbia Recorders ja vuodesta 1946 Nippon Columbia. Tuotemerkki Denon otettiin ammattilaitteissa käyttöön 1938, mutta Nippon Columbian kuluttajatuotteissa vasta 1963. Denon History , Audiotrends.com.au -sivusto 2010. Viitattu 4.12.2015. Denonin saavutuksia viihde-elektroniikan alalla ovat olleet maailman ensimmäinen suoravetolevysoitin 1939 ja stereoäänilevyjen ja stereolaitteiden tuominen ensimmäisenä Japanin markkinoille 1951. Vuonna 1951 Denonin omistajayhtiö Nippon Columbia toi markkinoille maailman ensimmäisen liikkuvakelaisen (MC) magneettisen stereoäänirasian. Vuonna 1970 Denonin esittelemä pulssikoodimodulaatiota käyttävä digitaalinen äänentallennin loi pohjaa CD- levylle. Vuonna 1982 Denon oli Sonyn ja Philipsin tuolloin omistaman Marantzin kanssa ensimmäisiä, jotka toivat markkinoille CD-soittimen. Denon valmisti myös maailman ensimmäisen Dolby Digital / THX 5.1 -monikanavajärjestelmää käyttävän kotiteatterivahvistimen. Denon on ollut 1970-luvulta asti käytössä myös jazz- ja klassisen musiikin äänilevymerkkinä, joka on julkaissut lähemmäs tuhat CD-levyä.Denon, Discogs.com. Viitattu 4.12.2015. Vuonna 2002 Marantzin ja Denonin yhteiseksi omistajaksi tuli kansainvälisen sijoittajaryhmän perustama holdingyhtiö D & M Holdings,Marantz and Denon to merge , Music Trades 1.5.2002. Vaatii HighBeam-tilauksen. Viitattu 4.12.2015. nykyiseltä nimeltään D+M Group, joka omistaa nykyisin Denonin ohella audiolaitemerkit Marantz, Heos ja Boston Acoustics. Philips oli osaomistajana D+M:ssä vuoteen 2008 asti.D&M; Saga Finally Ends With Bain Capital Deal , Twice 7.7.2008. Vaatii HighBeam-tilauksen. Viitattu 3.12.2015. D+M omisti jonkin aikaa myös high-end-audiomerkin McIntosh Laboratories, mutta myi sen italialaiselle Fine Sounds sPa:lle 2012.D&M; Sells McIntosh Labs to Italian High-End Marketer Backed by Private Equity, StrataGee.com 8.10.2012. Viitattu 4.12.2015. ==Lähteet== == Aiheesta muualla == Luokka:Japanilaiset elektroniikkayhtiöt Luokka:Viihde-elektroniikan tuotemerkit Luokka:Äänentoistotekniikka Luokka:Japanilaiset levy-yhtiöt
Riska

Riska on ruotsinkielinen sukunimi muun muassa seuraavilla suomalaisilla henkilöillä: * Astrid Riska (1932–2010), kuoronjohtaja, urkutaiteilija * Carola Grönhagen-Riska (s. 1945), lääkäri, professori * Dan-Olof Riska (s. 1944), fyysikko, professori * Elianne Riska (s. 1946), sosiologi, professori * Erik Riska (s. 1989), jääkiekkoilija * Filip Riska (s. 1985), jääkiekkoilija * Jens Riska (s. 1989), salibandyn pelaaja * Kristina Riska (s. 1960), keramiikkataiteilija * Monica Groop, o.s. Riska (s. 1958), oopperalaulaja * Olof Riska (1929–1994), juristi, professori * Tove Riska (1923–1995), rakennus- ja taidehistorioitsija.
Carola Grönhagen-Riska

Carola Grönhagen-Riska (o.s. Grönhagen; s. 7. joulukuuta 1945 Helsinki) on suomalainen lääkäri.Vem och vad 1996: Biografisk handbok, s. 139. Helsingfors 1996. ISBN 951-50-0800-X Hänelle myönnettiin professorin arvonimi vuonna 2001. Hän on erikoistunut nefrologiaan ja oli vuodesta 1998 Helsingin yliopistollisen keskussairaalan nefrologian klinikan ylilääkäri ja vuodesta 2000 Helsingin ja Uudenmaan sairaanhoitopiirin lääketieteellisen toimialan toimialajohtaja ja johtava ylilääkäri. Hän jäi eläkkeelle talvella 2013.Inomaa, Petri: Munuaissairauksien hoidot kehittyvät. Elinehto 2/2013, s. 14. ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1945 syntyneet Luokka:Elävät henkilöt
Under the Red Cloud

Under the Red Cloud on suomalaisen Amorphis-yhtyeen kahdestoista studioalbumi, joka julkaistiin syyskuussa 2015. Levyn on tuottanut ruotsalainen Jens Bogren, joka oli kosketinsoittaja Santeri Kallion mukaan "juuri oikea henkilö" tehtävään. Albumi aloitti trilogian, johon kuuluvat myös Queen of Time ja Halo. == Kappaleet == == Kokoonpano == * Tomi Joutsen – laulu * Tomi Koivusaari – kitara * Esa Holopainen – kitara * Santeri Kallio – kosketinsoittimet * Niclas Etelävuori – basso * Jan Rechberger – rummut == Arvostelut == * Imperiumi.net: 9–/10Imperiumi.net * Kaaoszine.fi: Kaaoszine.fi * Keskisuomalainen: Keskisuomalainen * Mesta.net: Mesta.net * Metal Storm: 8.8/10Metal Storm * PopMatters: PopMatters * Rumba: 8.6/10Rumba * Soundi: Soundi == Lähteet == == Aiheesta muualla == * * Luokka:Amorphisin albumit Luokka:Vuoden 2015 albumit
Elianne Riska

Elianne Kristin Riska (o.s. Österberg; s. 3. lokakuuta 1946 Helsinki) on suomalainen sosiologi ja professori. Hän väitteli filosofian tohtoriksi 1974 State University of New York at Stony Brookissa. Hän opiskeli 1969–1971 Kööpenhaminan yliopistossa ja hän on opettanut sosiologiaa New Yorkin osavaltionyliopistossa ja Michiganin osavaltionyliopistossa 1971–1981, apulaisprofessorina vuodet 1974–1981. Riska oli 1981–1985 Kelan tutkija, 1985–2004 sosiologian professori Åbo Akademissa, 1997–2002 akatemiaprofessori ja oli vuodesta 2004 eläkkeelle jäämiseensä saakka sosiologian professori Helsingin yliopiston Svenska social- och kommunalhögskolanissa. Hän on kirjoittanut laajasti terveyssosiologian alalta.Holmberg, Peter: Soc&com.helsinki.fi.; Riskan puoliso on professori Dan-Olof Riska. == Lähteet == Luokka:Suomalaiset sosiologit Luokka:Suomalaiset professorit Luokka:Akatemiaprofessorit Luokka:Åbo Akademin professorit Luokka:Helsingin yliopiston professorit Luokka:Vuonna 1946 syntyneet Luokka:Elävät henkilöt
Svetlana Toma

Svetlana Andrejevna Toma (s. Fomitšjova, 24. toukokuuta 1947 Chisinau, Moldavian SNT, Neuvostoliitto) on palkittu neuvostoliittolainen elokuvanäyttelijä. Hän tuli kuuluisaksi pääosan esittäjänä Emil Lotianun elokuvassa Mustalaisleiri muuttaa taivaaseen, joka perustui Maksim Gorkin tarinaan ”Makar Tšudra”, joka puolestaan juontuu Gorkin kokemuksiin Bessarabiassa. Svetlana Toma on esiintynyt muun muassa Suomessakin Nelosella esitetyssä sarjassa Anastasia, jossa hän esitti salaperäistä Sytšiha-erakkoa. == Filmografia == Elokuvat Elokuvat Elokuvat Vuosi Nimi Rooli 1966 Punaiset niityt Ionna 1976 Mustalaisleiri muuttaa taivaaseen Radda 1978 Olet rakkaani, olet petoni Tsyganka Tina 1983 Anna Pavlova 1983 Kto stutshitsja v dver ko mne == Lähteet == == Aiheesta muualla == Luokka:Neuvostoliittolaiset näyttelijät Luokka:Vuonna 1947 syntyneet Luokka:Elävät henkilöt
Gregorio Paltrinieri

Gregorio Paltrinieri (s. 5. syyskuuta 1994 Carpi) on italialainen uimari, joka kilpailee pidemmillä matkoilla. 191 senttimetriä pitkä ja 72 kilogrammaa painava Paltrinieri edustaa GS Fiamme Oroa.http://www.fina.org/athletes/gregorio-paltrinieri Paltrinieri voitti Rio de Janeiron olympialaisissa 2016 kultaa 1 500 metrin vapaauinnissa ajalla 14.34,57. Vuodelle 2021 siirretyissä Tokion olympialaisissa hän sai 800 metrin vapaauinnissa hopeaa, 10 kilometrin avovesiuinnissa pronssia ja sijoittui 1 500 metrin vapaauinnissa neljänneksi. Pariisin olympialaisissa 2024 hän saavutti hopeaa 1 500 ja pronssia 800 metrin vapaauinnissa. Pitkän radan MM- kilpailuista hän on saavuttanut kaksi kultaa, yhden hopean ja yhden pronssin 2022, kutakin mitalia yhden 2019, yhden kullan ja yhden hopean vuosilta 2015 ja 2023, yhden kullan ja pronssin 2017, yhden hopean ja pronssin 2024 sekä yhden pronssin vuodelta 2013. Lyhyen radan MM-kilpailuista Paltrinierillä on kolme kultaa ja kolme hopeaa. Pitkän radan EM-kilpailuista hänellä on yksitoista kultaa, viisi hopeaa ja yksi pronssi. Lyhyen radan EM-kilpailuista hänellä on neljä kultaa ja kaksi hopea. Vuoden 2015 lyhyen radan EM- kilpailuissa Netanyassa Paltrinieri teki 1 500 metrin vapaauinnin finaalissa lyhyen radan maailmanennätyksen 14.08,06. Vuoden 2017 lyhyen radan EM- kilpailuissa Kööpenhaminassa hän saavutti samalla matkalla hopeaa. Paltrinierin valmentajana toimii Vincenzo Savelli.http://www.federnuoto.it/discipline/nuoto/azzurri/gregorio- paltrinieri.html == Lähteet == Luokka:Italialaiset uimarit Luokka:Italialaiset olympiavoittajat Luokka:Vuonna 1994 syntyneet Luokka:Elävät henkilöt
Solomon Kane

Solomon Kane on kirjailija Robert E. Howardin luoma hahmo, jonka ensiesiintyminen tapahtui vuonna 1928. Useimmat Solomon Kane -tarinat julkaistiin alun perin Weird Tales –lehdessä. Kane on Elisabethin ajan Englannissa elävä puritaani, jonka elämäntehtävänä on kitkeä maailmasta pahuus sen kaikissa olomuodoissa. Howard kuvaili hänet pitkäksi, ankaraksi ja synkäksi, noin 40-vuotiaaksi mieheksi, jolla on kalpea iho, laihat kasvot ja kylmä silmät. Kane suhtautuu taikuuteen ja taikauskoon epäluuloisesti, ja taistelee niitä vastaan kaikin keinoin. Howardin uskotaan nimenneen hahmon kuvastamaan tämän kahtalaista luonnetta. Solomon eli Salomo edustaa raamatullista oikeutta ja Kane eli Kain ihmiskunnan ensimmäistä murhaajaa. Lopputuloksena on mies, jonka hellittämätön taistelu oikeuden ja uskon puolesta päästää samalla äärimmäisen väkivaltaisuuden valloilleen. Fanaattinen Kane pystyykin kiihdyttämään itsensä berserkkien kaltaiseen raivotilaan. Hän kantaa yleensä kahta pistoolia ja terävää yhdenkäden miekkaa, rapiiria. Vuonna 2009 sai ensi-iltansa Howardin kertomuksiin löyhästi perustuva elokuva Solomon Kane. Elokuvan käsikirjoitti ja ohjasi Michael J. Bassett, ja pääosaa esitti James Purefoy. ==Suomennetut tarinat== * == Lähteet == Luokka:Kirjallisuuden henkilöhahmot Luokka:Kuvitteelliset miekkailijat Luokka:Robert E. Howard
Rod Grams

Rodney Dwight ”Rod” Grams (4. helmikuuta 1948 Princeton, Minnesota – 8. lokakuuta 2013 Crown, Minnesota) oli yhdysvaltalainen poliitikko. Hän edusti republikaanipuoluetta sekä Yhdysvaltain edustajainhuoneessa että senaatissa. Grams opiskeli Brown Institutessa, Anoka Ramsey Junior Collegessa ja Carroll Collegessa. Hän oli yli kymmenen vuotta uutisankkurina KMSP-TV-kanavalla, ennen kuin hänet valittiin kongressin edustajainhuoneeseen vuonna 1992. Hän voitti vaaleissa demokraattien Gerry Sikorskin. Vuonna 1994 hänet valittiin senaattiin, jossa hän oli yhden kauden ajalla 3. tammikuuta 1995 – 3. tammikuuta 2001. Vaaleissa häntä vastassa olivat demokraattien Ann Wynia ja Minnesotan itsenäisyyspuolueen (Independence Party of Minnesota) Dean Barkley. Vuoden 2000 vaaleissa hän menetti paikkansa demokraattien Mark Daytonille. Kuusi vuotta myöhemmin hän yritti jälleen kongressiin, mutta hänet voitti demokraattien James Oberstar. Poliittisen uransa jälkeen Grams osti kolme radioasemaa Little Fallsissa Minnesotassa. Hän juonsi poliittista ohjelmaa Up Front vielä kuukausi ennen kuolemaansa. Grams kuoli paksusuolen syöpään kotonaan Minnesotassa 8. lokakuuta 2013. == Lähteet == Luokka:Vuonna 1948 syntyneet Luokka:Vuonna 2013 kuolleet Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset uutisankkurit
Syntymäpäiväjuhla (näytelmä)

Syntymäpäiväjuhla (tai Syntymäpäiväjuhlat, The Birthday Party) on englantilaisen Harold Pinterin draamanäytelmä vuodelta 1957. Se oli Pinterin ensimmäinen kaupallisen teatterin näyttämölle tuottama täyspitkä näytelmä.The Birthday Party , Drama for Students, Cengage Learning 2000. Vaatii HighBeam- tilauksen. Viitattu 4.12.2015. Pinter aloitti Syntymäpäiväjuhlan kirjoittamisen oltuaan näyttelijänä mukana teatterikiertueella ja majoituttuaan Eastbournessa epämääräisessä majatalossa, jossa tapasi mielenkiintoisia ihmistyyppejä. Näistä kokemuksista hän kehitteli näytelmän tapahtumapaikan sekä päähahmot, majatalonpitäjä Meg Bolesin ja tämän asiakkaan Stanley Webberin. Näytelmässä on samoja teemoja kuin Pinterin yksinäytöksisessä esikoisnäytelmässä, samana vuonna valmistuneessa Huoneessa: kielen riittämättömyys viestinnän välineenä, paikan pyhyys jota vieraat tunkeilijat uhkaavat sekä surrealistiset väärinkäsitykset. Syntymäpäiväjuhla sai kantaesityksensä Cambridgen Arts Theatressa Pinterin itsensä ohjaamana 28. huhtikuuta 1958. Se menestyi hyvin siellä sekä vierailulla Oxfordissa, mutta Peter Woodin ohjaama Lontoon-tuotanto Hammersmithin Lyric Opera Housessa sai murska-arviot ja lopetettiin jo ensimmäisen viikon jälkeen. Pinterin näytelmää verrattiin epäedullisesti muihin avantgarde-teoksiin, kuten Samuel Beckettin Huomenna hän tulee ja Eugene Ionescon Kalju laulajatar. Ainoa myönteinen kritiikki ilmestyi vasta kun näytännöt oli jo lopetettu. Syntymäpäiväjuhlan myöhemmät tuotannot otettiin vastaan paljon paremmin. Se menestyi hyvin Lontoon Aldwych-teatterin uusintatuotannossa 1964 ja vuoden 1968 Broadway- tuotannossa Booth-teatterissa. ==Tiivistelmä== Syntymäpäiväjuhla käsittelee mustan huumorin keinoin alistamista, julmuutta ja identiteetin häilyvyyttä. Se kertoo Stanley Webberistä, 30–40-vuotiaasta pianistista, joka asuu nuhjuisessa täyshoitolassa Etelä-Englannin rannikkokaupungissa. Majataloon saapuu kaksi uhkaavan tuntuista muukalaista, Goldberg ja McCann, joilla tuntuu olevan yhteys Stanleyn menneisyyteen ja jotka tekevät illasta painajaisen. Vastahakoiselle Stanleylle järjestetään syntymäpäiväjuhlat, joiden kuluessa miehet kuulustelevat ja piinaavat häntä. Seuraavana aamuna kaikki on rauhallista, mutta mikään ei ole ennallaan.Syntymäpäiväjuhlat (The Birthday Party), Näytelmäkulma. Viitattu 4.12.2015. ==Näytelmä Suomessa== Syntymäpäiväjuhla sai Suomen-kantaesityksensä Tampereen Työväen Teatterissa 1971. Sitä on esitetty suomeksi myös ainakin 1983 Porin Teatterissa, 1986 Jyväskylän kaupunginteatterissa ja 1995 Rauman kaupunginteatterissa.Pinter Harold, Ilona-esitystietokanta. Teatterin tiedotuskeskus. Viitattu 4.12.2015. Yleisradion Televisioteatteri tuotti näytelmästä vuonna 1966 Matti Tapion ohjaaman tv-version nimellä Syntymäpäivät. ==Elokuvaversio== Vuonna 1968 sai ensi-iltansa William Friedkinin ohjaama, Harold Pinterin itsensä kirjoittama elokuvasovitus näytelmästä. Se nähtiin Suomessa vain televisioesityksenä syyskuussa 1990. ==Lähteet== Luokka:Brittiläiset näytelmät
Pelasta perheemme, Supermarjo!

Pelasta perheemme, Supermarjo! on suomalainen tositelevisiosarja. Ohjelman juontajana toimii Marjo Niittyviita ja neuvoja Hanna Pikarainen jotka auttavat lapsiperheitä selviytymään arjen haasteissa ja ajanhallinnassa. Ohjelman ensimmäinen tuotantokausi alkoi Liv-kanavalla 13. maaliskuuta 2014. == Ensimmäinen tuotantokausi == Jakso Nimi Ensiesitys 1 Sysmäläisen perheessä kaaos on vallannut joka kolon 13. maaliskuuta 2014 2 Nisukankaiden suurperheessä kotityöt ovat kasaantuneet isän harteille, sillä äidin työpäivät yrittäjänä venyvät lähes yöhön 20. maaliskuuta 2014 3 Nuori yksinhuoltajaäiti Emmi on lapsen syntymän myötä hautautunut sohvannurkkaan ja unohtanut elää 27. maaliskuuta 2014 4 Salolaisen perheenäidin hamstraus on karannut käsistä, ja okainen nurkka on täynnä äidin mielestä tarpeellista tavaraa 3. huhtikuuta 2014 5 Porvoolaisessa perheessä pitää valtaa perfektionisti 10. huhtikuuta 2014 6 Helsinkiläinen Tiina on vuorotyötä tekevä pienen pojan yksinhuoltajaäiti 17. huhtikuuta 2014 7 Espoolaiset Paasikallio-Karit elävät hektistä lapsiperheen arkea 24. huhtikuuta 2014 8 Pirkkalalaisessa Johanssonin perheessä kaivataan arjen aikataulutusta 1. toukokuuta 2014 9 Nissilöiden arkea varjostaa jatkuva kinastelu 8. toukokuuta 2014 10 Porilaisessa suurperheessä riittää rakkautta, mutta arjen pyörittämisessä on haasteensa 15. toukokuuta 2014 == Lähteet == Luokka:2010-luvun suomalaiset tositelevisiosarjat
Latvijas kauss

Latvijas kauss eli Latvian cup on vuosittain järjestettävä latvialainen jalkapalloturnaus. Sitä on pelattu vuodesta 1937 lähtien, jolloin se korvasi edellisen cupin. Riikalainen Skonto FC on menestynein seura kahdeksalla mestaruudellaan. ==Mestarit== * 1937 RFK Riga * 1938 Rīgas Vilki * 1939 RFK Riga * 1943 FK ASK * 1946 Daugava Liepāja * 1947 Daugava Liepāja * 1948 Dinamo Liepāja * 1949 Sarkanais Metalurgs * 1950 FK ASK * 1951 FK ASK * 1952 FK ASK * 1953 Sarkanais Metalurgs * 1954 Sarkanais Metalurgs * 1955 Sarkanais Metalurgs * 1956 FK VEF Rīga * 1957 FK Dinamo Rīga * 1958 RER Rīga * 1959 FK ASK * 1960 FK ASK * 1961 FK Starts * 1962 LMR Liepāja * 1963 LMR Liepāja * 1964 Vulkāns Kuldīga * 1965 Baltika Liepāja * 1966 FK ASK * 1967 FK Venta * 1968 FK Starts * 1969 FK Alfa * 1970 FK Jūrnieks * 1971 FK VEF Rīga * 1972 FK Jūrnieks * 1973 Pilots Rīga * 1974 FK Alfa * 1975 Lielupe Jūrmala * 1976 Ķīmiķis Daugavpils * 1977 FK Alfa * 1978 FK Alfa * 1979 Ķīmiķis Daugavpils * 1980 FK Alfa * 1981 FK Alfa * 1982 Enerģija Rīga * 1983 FK Alfa * 1984 Celtnieks Rīga * 1985 Celtnieks Rīga * 1986 Celtnieks Rīga * 1987 FK VEF Rīga * 1988 RAF Jelgava * 1989 Torpedo Rīga * 1990 FK Daugava * 1991 Dinaburg FC * 1992 Skonto * 1993 RAF Jelgava * 1994 Olimpija Rīga * 1995 Skonto * 1996 RAF Jelgava * 1997 Skonto * 1998 Skonto * 1999 FK Rīga * 2000 Skonto * 2001 Skonto * 2002 Skonto * 2003 FK Ventspils * 2004 FK Ventspils * 2005 FK Ventspils * 2006 Liepājas Metalurgs * 2007 FK Ventspils * 2008 Daugava Daugavpils * 2010 Jelgava * 2011 FK Ventspils * 2012 Skonto * 2013 FK Ventspils * 2014 Jelgava * 2015 Jelgava ==Lähteet== Luokka:Latvian jalkapallokilpailut Luokka:Kansalliset jalkapallocupit
Herman Hultin

Herman Hultin (11. lokakuuta 1870 Helsingin pitäjä – 20. helmikuuta 1953 Helsinki) oli suomalainen lyseon lehtori, toimittaja, kunnallispoliitikko ja historioitsija. Hultinin vanhemmat olivat kappalainen, varapastori Alexander Hultin (1820–1886) ja Elisabeth Crohns. Hänen vanhempi veljensä oli kirjastonhoitaja ja kirjallisuushistorioitsija Arvid Hultin. Herman Hultin pääsi ylioppilaaksi 1889 Helsingin ruotsalaisesta normaalilyseosta ja valmistui 1894 filosofian kandidaatiksi Helsingin yliopistosta. Luettu 4.12.2015. Hultin toimi oppikoulunopettajana Kotkassa ja Viipurissa. Viimeksi hän oli Viipurin ruotsalaisen lyseon historian vanhempana lehtorina 1927–1935. Hultin oli myös päätoimittajana ruotsinkielisissä Kotka Nyheter ja Wiborgs Nyheter-lehdissä. Herman Hultin oli naimisissa vuodesta 1897 Agda Fredrika Gräsbeckin kanssa.Ylioppilasmatrikkeli 1853–1899 == Teoksia == * Historik öfver Kotka stad utgifven med anledning af stadens 25-års jubileum : Kotka stads historia 1878-1904. Kotka stads förlag, Kotka 1904, suomeksi nimellä Kotkan kaupungin historia 1878-1904 : julkaistu kaupungin 25-vuotisen juhlan johdosta. Kotkan kaupunki, Kotka 1904 * Finlands äldsta apotek : apoteket vid Salutorget i Viborg : en skildring. Helsingfors 1922 * Gamla kyrkan vid hundra år : minnesskrift 1826-1926. Helsingfors 1926, suomeksi nimellä Vanha kirkko satavuotisena : muistojulkaisu 1826-1926. Kirkonvaltuutetut, Helsinki 1926 * Pyttis socken : en skildring. Helsingfors 1926, suomeksi nimellä Pyhtään pitäjän historia. Helsinki 1927 * Helsinge församlings historia ; utarbetat på uppdrag av Svenska odlingens vänner i Helsinge. Bidrag till Helsinge sockens historia 2. Helsingfors 1930, suomeksi nimellä Helsingin pitäjän seurakunnan historia ; Svenska odlingens vänner i Helsinge rf:n toimeksiannosta laatinut v. 1930 Herman Hultin. Helsingin pitäjän seurakunnat, Helsingin pitäjä 1969 * Cadenius & Grahn 1881 XXX/IV 1931 : minneskrift sammanställd med anledning av firmans 50-åriga tillvaro. Helsingfors 1931, suomeksi nimellä Cadenius & Grahn 1881-30/IV 1931 : muistojulkaisu toiminimen 50-vuotisen olemassaolon johdosta. Cadenius & Grahn, Helsinki 1931 * Viborgs svenska lyceums bibliotek teoksessa Svenska lyceum i Viborg : redogörelse för verksamheten under läsåret 1931-1932. Viborg 1932 * Historik över Handelsgillet i Viborg åren 1887-1937 : utg. med anledning av Gillets 50-åriga tillvaro. Handelsgillet, Viborg 1937, Helsinki 1946 == Toimitustöitä == * Föreningarna Arbetets vänner 1891-1941 : jubileumsskrift. Söderström, Helsingfors 1941 == Lähteet == Luokka:Suomalaiset opettajat Luokka:Suomalaiset päätoimittajat Luokka:Suomalaiset tietokirjailijat Luokka:Suomalaiset historioitsijat Luokka:Vuonna 1870 syntyneet Luokka:Vuonna 1953 kuolleet
FB Gulbene

Futbola biedrība Gulbene eli FB Gulbene 2005 on jalkapalloseura Gulbenen kunnasta Koillis-Latviasta. Seura pelaa Latvian korkeimmalla sarjatasolla Virslīgassa. Kaudella 2015 joukkue hyllytettiin ja kauden tulokset mitätöitiin, sillä seuraa epäiltiin ottelutulosten sopimisesta. Seura on perustettu vuonna 2005. Se on voittanut kahdesti 1. līgan eli Latvian toiseksi korkeimman sarjatason. ==Lähteet== Gulbene
BFC Daugavpils

Bērnu Futbola Centrs Daugavpils on jalkapalloseura Daugavpilsin kaupungista. Seura pelaa Latvian korkeimmalla sarjatasolla Virslīgassa. Se on voittanut kertaalleen Latvian toiseksi korkeimman sarjatason 1. līgan mestaruuden. ==Lähteet== Daugavpils
Plutoniumtetrafluoridi

Plutoniumtetrafluoridi eli plutonium(IV)fluoridi (molekyylikaava PuF4) on plutoniumin fluoridi. Se muodostaa punaisen ruskeita tai pinkkejä monokliinisiä kiteitä. Yhdiste ei ole hygroskooppista. Plutoniumtetrafluoridia, kuten muitakin plutoniumin fluorideja, voidaan käyttää metallisen plutoniumin valmistukseen. Metallista plutoniumia muodostuu, kun sen tetrafluoridi reagoi alkalimetallin kuten bariumin, kalsiumin tai litiumin kanssa 1 200 °C lämpötilassa: :PuF4 \+ 2 Ba → 2 BaF2 \+ Pu :PuF4 \+ 2 Ca → 2 CaF2 \+ Pu :PuF4 \+ 4 Li → 4 LiF + Pu Lähtöaine PuF4 taas voidaan tuottaa plutoniumsuolojen liuoksesta ensin saattamalla plutonium +IV hapetusasteen muotoon vetyperoksidilla, sitten lisäämällä oksaalihappoa ja saostamalla syntynyt plutonium(IV)oksalaatti ja kuivaamalla ja hajottamalla se 300 °C lämpötilassa plutoniumdioksidiksi (PuO2), joka sitten fluorataan kaasumaisella vetyfluoridilla: :PuO2 \+ O2 \+ 4 HF → PuF4 \+ O2 \+ 2 H2O PuF4 (kuten myös PuF3) emittoi neutroneja, ja tästä syystä sen käsittely vaatii hyvää säteilysuojausta. ==Lähteet== Luokka:Fluoridit Luokka:Plutoniumyhdisteet
Plutoniumfluoridi

Alkuaine plutoniumin fluorideja ovat ainakin: * Plutoniumtrifluoridi (PuF3) * Plutoniumtetrafluoridi (PuF4) * Plutoniumpentafluoridi (PuF5) * Plutoniumheksafluoridi (PuF6) Lisäksi tunnetaan yhdisteitä, kuten oksofluoridit PuOF3, PuOF4 ja PuO2F2 sekä hydroksifluoridit Pu(OH)2F2 ja Pu(OH)F3.David L. Clark, Siegfried S. Hecker, Gordon D. Jarvinen & Mary P. Neu (2006) Plutonium, luku 7 kirjasta Morss, Lester R., Edelstein, Norman M. & Fuger, Jean (toim.) The Chemistry of the Actinide and Transactinide Elements (pdf) (3. painos). Dordrecht: Springer. s. 813–1264. == Lähteet == Luokka:Plutoniumyhdisteet
Maastojuoksun maailmanmestaruuskilpailut 2015

Maastojuoksun maailmanmestaruuskilpailut 2015 järjestettiin 28. maaliskuuta Guiyangissa, Kiinassa. ==Mitalistit== ===Miehet 12 km=== Henkilökohtainen kilpailu Kultaa Hopeaa Pronssia Geoffrey Kipsang Kamworor 34.52 Bedan Karoki Muchiri 35.00 Muktar Edris 35.06 Joukkuekilpailu Kultaa Hopeaa Pronssia Muktar Edris Hagos Gebrhiwet Tamirat Tola Atsedu Tsegay Bonsa Dida Tesfaye Abera 20 3 4 6 7 (14) (26) Geoffrey Kipsang Kamworor Bedan Karoki Muchiri Leonard Barsoton Phillip Kiprono Langat Moses Letoyie Joseph Kiprono Kiptum 20 1 2 5 12 (16) (21) Aweke Ayalew Albert Kibichii Rop El Hassan Elabbassi Isaac Korir Zelalem Bacha Hassan Chani 54 10 11 15 18 (19) (20) === Naiset 8 km === Henkilökohtainen kilpailu Kultaa Hopeaa Pronssia Agnes Jebet Tirop 26.01 Senbere Teferi 26.06 Netsanet Gudeta 26.11 Joukkuekilpailu Kultaa Hopeaa Pronssia Senbere Teferi Netsanet Gudeta Alemitu Heroye Mamitu Daska Belaynesh Oljira Genet Yalew 17 2 3 4 8 (9) (10) Agnes Jebet Tirop Stacy Chepkemboi Ndiwa Emily Chebet Muge Irene Chepet Cheptai Janet Kisa Margaret Chelimo Kipkemboi 19 1 5 6 7 (12) (13) Juliet Chekwel Nyakisi Adero Patricia Chekwemboi Emily Chebet Nancy Cheptegei 101 14 24 30 33 (DNF) ===Pojat 8 km=== Henkilökohtainen kilpailu Kultaa Hopeaa Pronssia Yasin Haji 23.42 Geoffrey Kipkirui Korir 23.47 Alfred Ngeno 23.54 Joukkuekilpailu Kultaa Hopeaa Pronssia Geoffrey Kipkirui Korir Alfred Ngeno Dominic Kiptarus Rodgers Chumo Kwemoi Moses Koech John Kiprono Langat 19 2 3 4 10 (12) (16) Yasin Haji Yihunilign Adane Abe Gashahun Haymanot Alewe Yohans Mekasha Adane Weletaw 33 1 7 8 17 (21) (24) Abraham Habte Afewerki Berhane Mogos Shumay Aron Kifle Yemane Haileselassie 52 6 13 14 19 (23) ===Tytöt 6 km === Henkilökohtainen kilpailu Kultaa Hopeaa Pronssia Letesenbet Gidey 19.48 Dera Dida 19.49 Etagegn Woldu 19.53 Joukkuekilpailu Kultaa Hopeaa Pronssia Letesenbet Gidey Dera Dida Etagegn Woldu Mihret Tefera Dagmawit Kibru Zerfie Limeneh 11 1 2 3 5 (6) (14) Daisy Jepkemei Gladys Jeptekeny Kipkoech Winfred Nzisa Mbithe Rosefline Chepngetich Winnie Jebichii Koima Joyline Cherotich 33 4 7 10 12 (13) (22) Desi Mokonin Ruth Jebet Fatuma Jewaro Chebsi Bontu Rebitu Dalila Abdulkadir Gosa 52 8 9 15 20 (28) ==Lähteet== * IAAF:n tulossivu * IAAF:n kisasivu 2015 Luokka:Vuoden 2015 yleisurheilu Luokka:Kiinan yleisurheilu Luokka:Kiinan urheilutapahtumat Luokka:Guizhou
Elsa Koponen

Elsa Rauha Koponen (1. toukokuuta 1885 Leppävirta – 12. helmikuuta 1977 SiilinjärviReijo Pajamo: Taas kaikki kauniit muistot: joululaulujen taustat ja tarinat, s. 100–103. Porvoo-Helsinki: WSOY, 1982. ISBN 951-0-11444-8.) oli suomalainen kansakoulunopettaja ja joululaulun Tuikkikaa, oi joulun tähtöset sanoittaja. Leppävirtalaisen sahanhoitajan tytär Elsa Koponen valmistui opettajaksi Sortavalan opettajaseminaarista vuonna 1907. Hän meni kihloihin tulevan Helsingin yliopiston musiikkitieteen professorin A. O. Väisäsen kanssa ja toimi aluksi tuberkuloosia sairastaneiden lasten koulun opettajana Lohjalla. Elsa Koponen sai myös itse tuberkuloositartunnan ja tästä kuultuaan Väisänen purki kihlauksen. Elsa Koponen ei mennyt enää naimisiin elämänsä aikana ja kihlauksen purku sai hänet jouluaattona 1917 (toisen tiedon mukaan joulun alla 1913) kirjoittamaan runonsa joka myöhemmin sävellettiin joululauluksi. Elsa Koposen ystävä Tilda Löthman-Koponen julkaisi runon joululehdessä ja runon sävelsivät Armas Maasalo ja P. J. Hannikainen. Laulu julkaistiin ensimmäisen kerran vuonna 1918 Kansanopiston laulukirjassa. Elsa Koponen toimi sitten yli 20 vuoden ajan Siilinjärven Kasurilan koulun opettajana.Mieskuro Sirkat : Elsa Koponen Kotiseudullaan Koponen tunnettiin aktiivisena yhteiskunnallisena toimihenkilönä ja taitavana puhujana. Hänen harrastuksiinsa kuuluivat muiden muassa nuorisoseuratoiminta ja vapaaehtoinen maanpuolustustyö. == Lähteet == Luokka:Suomalaiset opettajat Luokka:Suomalaiset sanoittajat Luokka:Vuonna 1885 syntyneet Luokka:Vuonna 1977 kuolleet
San Bernardinon terrori-isku

San Bernardinon terrori-isku oli joukkoampuminen, joka tapahtui San Bernardinon kaupungissa Kaliforniassa Yhdysvalloissa 2. joulukuuta 2015. Hyökkäyksen kohteena oli Inlandin palvelukeskus, joka järjestää kuntoutuksen ja kuljetuksen kaltaisia palveluita kehitysvammaisille ja heidän perheilleen. Ampuminen tapahtui klo 10:59 paikallista aikaa. Terrori-iskussa kuoli 14 ihmistä ja 21 haavoittui. Ampujia oli kaksi, ja molemmat saivat surmansa pian teon jälkeen poliisin ampumina. == Tekijät == Ampujat olivat 28-vuotias Syed Farook ja hänen 27-vuotias vaimonsa Tashfeen Malik, jotka saivat myöhemmin surmansa takaa-ajon jälkeen. Farook työskenteli terveystarkastajana virastossa, jossa ampuminen tapahtui. Hän osallistui viraston joulujuhliin juuri ennen surmatöiden alkua. Aluksi teon uskottiin liittyvän Farookin ongelmiin työpaikalla, sillä hän oli poistunut juhlista suuttuneena. Myöhemmin pariskunnan asunnolta kuitenkin löydettiin räjähteitä ja suuri määrä ammuksia, mikä viittaa suunnitelmallisuuteen. Presidentti Barack Obama kutsui iskua terroriteoksi. ===Tausta=== Pakistanilaissyntyinen Malik vietti lapsuutensa Saudi-Arabiassa ja opiskeli farmasiaa yliopistossa Pakistanissa Multanin kaupungissa. Taliban suoritti alueella iskuja Malikin aloittaessa opinnot vuonna 2007, ja Multania pidettiin kiihkouskovaisten keskuspaikkana. Uutistoimisto AFP:n mukaan Malik opiskeli jonkin aikaa myös uskonnollisessa Al-Huda-instituutissa, jota on epäilty Taliban-ideologian tukemisesta. Malik tapasi Farookin pyhiinvaellusmatkalla Mekassa vuonna 2013. Hän saapui Yhdysvaltoihin vuonna 2014. ===Motiivi=== Iskujen jälkeen Malikin kerrottiin vannoneen uskollisuutta terroristijärjestö Isisille Facebook-päivityksessään iskupäivänä ja hänen uskottiin radikalisoineen myös miehensä. Myöhemmin FBI kertoi jihad-viestittelyn sosiaalisessa mediassa olleen yksityistä, ei julkista. File:Syed Rizwan Farook.png|Syed Rizwan Farook. File:Tasheen Malik at Ohare Airport via US Customs 7-27-2014.jpg|Tashfeen Malik == Tutkinta == FBI:n johtaja James Comeyn mukaan ei ole näyttöä, että tekijät olisivat olleet osa terroristisolua tai terroristiryhmän ohjauksessa. Viranomaiset uskoivat pariskunnan kuitenkin suunnitelleen useampia terrori-iskuja San Bernardinon lisäksi. FBI sai haltuunsa Farookin iPhonen ja vaati Applea murtamaan sen suojauksen. Apple ei suostunut, mutta maaliskuussa 2016 FBI onnistui murtamaan suojauksen kolmannen osapuolen avustuksella. ==Lähteet== Luokka:Terrori-iskut Yhdysvalloissa Luokka:Uskonnollinen väkivalta Yhdysvalloissa Luokka:Rikokset Kaliforniassa Terrori-isku Luokka:Islamilainen terrorismi Luokka:Barack Obaman presidenttikausi Luokka:Vuoden 2015 terrori-iskut
Ernst Larsen

Ernst Willy Larsen (18. heinäkuuta 1926 Ranheim – 2. joulukuuta 2015) oli norjalainen estejuoksija ja olympiamitalisti. Larsen voitti 3000 metrin estejuoksussa olympiapronssia Melbournessa 1956 ja EM-pronssia Bernissä 1954.Olympics at Sports-Reference.com Larsen kuoli sairastettuaan pitkään 89-vuotiaana 2. joulukuuta 2015.http://www.vg.no/sport/friidrett/friidrett/ol- bronsevinner-ernst-kruska-larsen-89-er- doed/a/23572434/https://etusuora.com/5989-2/ == Lähteet == * Ernst Larsen Bio, Stats and Results Olympics at Sports-Reference.com === Viitteet === Luokka:Norjalaiset estejuoksijat Luokka:Norjalaiset olympiamitalistit Luokka:Vuonna 1926 syntyneet Luokka:Vuonna 2015 kuolleet
Murroksia

Murroksia – esseitä, puheita ja kirjoituksia on kirjailija Väinö Linnan vuonna 1990 julkaistu toinen esseekokoelma. Se ilmestyi myös vuonna 2000 Linnan Kootut teokset -sarjan kuudentena osana yhdessä Oheisia-esseekokoelman (1967) kanssa. Täällä Pohjantähden alla -romaanitrilogian sekä Tuntemattoman sotilaan ohella Linnan laajaa esseetuotantoa pidetään hänen kolmantena pääteoksenaan. == Vuoden 2007 uusintapainos == Murroksia ilmestyi uudelleen vuonna 2007 nimellä Esseitä. Uusintapainos sisältää alkuperäisen kokoelman lisäksi myös Linnan ensimmäisen julkaistun kirjoituksen Köyhän työmiehen isänmaa sekä tutkija Tapani Laineen esipuheen Väinö Linna esseistinä. == Lähteet == Luokka:Väinö Linnan teokset Luokka:Vuoden 1990 kirjat Luokka:Suomalaiset esseekokoelmat
Oheisia

Oheisia – esseitä ja puheenvuoroja on kirjailija Väinö Linnan vuonna 1967 julkaistu ensimmäinen esseekokoelma. Se ilmestyi myös vuonna 2000 Linnan Kootut teokset -sarjan kuudentena osana yhdessä Murroksia-esseekokoelman (1990) kanssa. == Lähteet == Luokka:Väinö Linnan teokset Luokka:Vuoden 1967 kirjat Luokka:Suomalaiset esseekokoelmat
Jutta ja puolen vuoden superdieetit

Jutta ja puolen vuoden superdieetit on suomalainen laihdutusohjelma. Ohjelmassa seurataan ylipainon kanssa kamppailevia ihmisiä puolen vuoden ajan. Ohjelman juontajana toimii Jutta Gustafsberg ja valmentajina toimivat Personal trainerit Jari Mentula, Janne Käyhty, Mikko Korpeinen, Rami Nieminen, Harri Forsberg, Tero Kivinen, Anna Välimäki, Kaisa Toikko, Satu Kalmi ja Mari Järvelä.Tässä on Jutan tiimi - he auttavat laihduttajia Toinen tuotantokausi alkoi Liv-kanavalla 2. tammikuuta 2013.Jutta ja puolen vuoden superdieetit alkaa tammikuussa Livillä Kolmas tuotantokausi alkoi 22. tammikuuta 2014.Tässä he ovat: Jutta ja puolen vuoden superdieetit -sarjan 10 uutta osallistujaa Neljäs tuotantokausi alkoi 14. tammikuuta 2015.Jutta ja puolen vuoden superdieetit alkaa 14.1. – tässä ovat osallistujat! Ensimmäinen tuotantokausi kulki nimellä Jutta ja superdieetit. == Toinen tuotantokausi == Jakso Henkilö Ikä Paikkakunta Ensiesitys 1\. Kaisa 21 Helsinki 2. tammikuuta 2013 2\. Riitta 31 Saastamala 9. tammikuuta 2013 3\. Raimo 39 Urjala 16. tammikuuta 2013 4\. Piia 35 Valkeakoski 23. tammikuuta 2013 5\. Laura 30 Tampere 30. tammikuuta 2013 6\. Sanni 25 Tampere 6. helmikuuta 2013 7\. Erkko 40 Lempäälä 13. helmikuuta 2013 8\. Martzu - - 20. helmikuuta 2013 9\. Heidi 32 - 27. helmikuuta 2013 10\. Marika 39 - 6. maaliskuuta 2013 == Kolmas tuotantokausi == Jakso Henkilö Ikä Paikkakunta Ensiesitys 1\. Katja 31 Helsinki 22. tammikuuta 2014 2\. Kimi 27 Vantaa 29. tammikuuta 2014 3\. Ayse 34 Helsinki 5. helmikuuta 2014 4\. Tiina 25 Helsinki 12. helmikuuta 2014 5\. Miia 21 Tampere 19. helmikuuta 2014 6\. Petteri 46 Vantaa 26. helmikuuta 2014 7\. Elina 31 Toijala 5. maaliskuuta 2014 8\. Jarna 23 Tampere 12. maaliskuuta 2014 9\. Mira 31 Paimio 19. maaliskuuta 2014 10\. Jani 33 Riihimäki 26. maaliskuuta 2014 == Neljäs tuotantokausi == Jakso Henkilö Ikä Paikkakunta Ensiesitys 1\. Virpi 32 Perniö 14. tammikuuta 2015 2\. Teemu 24 Vantaa 21. tammikuuta 2015 3\. Minna 43 Helsinki 28. tammikuuta 2015 4\. Maria 34 Masku 4. helmikuuta 2015 5\. Tanja 22 Tampere 11. helmikuuta 2015 6\. Mikko 33 Lahti 18. helmikuuta 2015 7\. Maija 28 Espoo 25. helmikuuta 2015 8\. Henna 24 Tampere 4. maaliskuuta 2015 9\. Jussi 33 Toijala 11. maaliskuuta 2015 10\. Kiki 24 Lempäälä 18. maaliskuuta 2015 == Lähteet == Luokka:2010-luvun suomalaiset tositelevisiosarjat Luokka:Livin televisio-ohjelmat
Kotamäki

Kotamäki voi tarkoittaa seuraavia: ;paikkoja: * Kotamäki, kaupunginosa Korpilahdella Jyväskylässä ;henkilöitä: * Hilkka Kotamäki (1941–2024), iskelmälaulaja ja Lotto-tyttö * Kimmo Kotamäki (s. 1981), jalkapalloilija * Mauri Kotamäki (s. 1982), taloustieteilijä * Mikko Kotamäki (s. 1984), laulaja.
Mart Seim

Mart Seim (s. 24. lokakuuta 1990) on virolainen painonnoston superraskaansarjan MM-mitalisti. Seim saavutti Houstonin MM-kilpailuissa 2015 pronssia yli 105 kg:n sarjassa yhteistuloksella 438 kg. Työnnössä hän sai hopeaa tuloksella 248 kg. Hän oli MM-kilpailuissa 2014 samassa painoluokassa yhteistuloksen neljäs. EM-kilpailuissa 2014 hän sai työnnössä pronssia ja oli yhteistuloksessa kuudes. == Lähteet == Luokka:Virolaiset painonnostajat Luokka:Vuonna 1990 syntyneet Luokka:Elävät henkilöt
Tilli (täsmennyssivu)

Tilli taroittaa esimerkiksi seuraavia: *tilli, mausteyrttinä käytetty kasvi *Edition Tilli, nuottikustantamo *tilli, hindukasti *Palazzo Tilli, palatsi Pisassa *Tilli, punk-yhtyeiden rumpali ==Sukunimi== * Endre Tilli (1922–1958), unkarilainen miekkailija * Esko Tilli (1920–1998), suomalainen maastohiihtäjä * Inari Tilli (s. 1972), suomalainen musiikkitoimittaja * Johann Tilli (s. 1967), suomalainen oopperalaulaja * Jouni Tilli (s. 1979), suomalainen valtiotieteilijä * Kalevi Tilli (1918–), suomalainen pankinjohtaja, Reserviläinen-lehden päätoimittaja, Viipuri-kirjailija * Markus Tilli, suomalainen näyttelijä * Michelangelo Tilli (s. 1655–1740), italialainen lääkäri ja kasvitieteilijä * Paula Tilli (s. 1979), suomalainen Asperger- luennoitsija * Stefano Tilli (s. 1962), italialainen pikajuoksija ==Katso myös== *Tilly, Tilley Luokka:Luettelot henkilöistä sukunimen mukaan
Timo Nieminen

Timo Nieminen -nimisiä henkilöitä ovat: * Timo Nieminen (1921–2003), hammaslääketieteen laitteiden keksijä ja kehittäjä * Timo P. Nieminen (s. 1944), kunnallispoliitikko, Tampereen kaupungin pormestari * Timo Nieminen (s. 1951), kilpa-ampuja * Timo Nieminen (s. 1966), koripallovalmentaja * Timo Nieminen (s. 1981), tennispelaaja == Lähteet ==
Artūrs Plēsnieks

Artūrs Plēsnieks (s. 21. tammikuuta 1992) on latvialainen painonnoston raskaansarjan olympia-, MM- ja EM-mitalisti. Plēsnieks saavutti Houstonin MM- kilpailuissa 2015 pronssia alle 105 kg:n sarjassa yhteistuloksella 405 kg. Hän oli samassa painoluokassa yhteistuloksen viides MM-kilpailuissa 2013 ja seitsemäs Lontoon olympialaisissa 2012. EM-kilpailuissa hän sai yhteistuloksessa pronssia ja työnnössä hopeaa EM-kilpailuissa 2013 sekä työnnössä pronssia 2014. Vuodelle 2021 siirretyissä Tokion olympialaisissa Plēsnieks sai pronssia alle 109-kiloisten sarjassa yhteistuloksella 410 kg. Plēsnieks voitti alle 23-vuotiaiden Euroopan-mestaruuden alle 105 kg:n sarjassa 2013 ja 2014 sekä yli 105-kiloisissa 2015. Nuoremmissa ikäluokissa hän on voittanut yhteistuloksen maailmanmestaruuden 2010, saanut MM-hopeaa 2011 ja 2012 sekä MM-pronssia 2009, voittanut Euroopan-mestaruuden 2008, 2009 ja 2011 sekä saanut EM-hopeaa 2008 ja 2009. Lisäksi hän on saavuttanut useita nuorten arvokisamitaleja tempauksessa ja työnnössä. == Lähteet == Luokka:Latvialaiset painonnostajat Luokka:Latvialaiset olympiamitalistit Luokka:Vuonna 1992 syntyneet Luokka:Elävät henkilöt
Kuvaja

Kuvaja on suomenkielinen sukunimi. Tunnettuja nimenkantajia ovat: * Edvard Kuvaja (1908-1941), Lapuan liikkeessä Pohjois-Savossa toiminut liikeapulainen, kauppaedustaja ja myöhemmin toimitusjohtaja * Eino Kuvaja (1906–1975), Mannerheim-ristin ritari, ampumahiihtäjä * Heikki Kuvaja (1925–1993), näyttelijä * Joanna Kuvaja (s. 1984), televisiojuontaja, pikajuoksija, Miss Suomen perintöprinsessa * Jukka Kuvaja (s. 1953), yhdistetyn hiihtäjä, Pekka Kuvajan poika * Pekka Kuvaja (1921–2003), maastohiihtäjä
Vulkaaninen salamointi

Vulkaaninen salamointi eli tulivuorisalamointi on sääilmiö, jossa tulivuoren purkauspilvessä esiintyy ukkosta. Tuhkasta ja kiviaineksesta muodostuvan purkauspilven hiukkasiin muodostuu sähkövaraus samoin kuin ukkospilven jääkiteisiin. Kun varaus kasvaa tarpeeksi suureksi, se purkautuu salamointina, kuten ukkospilvessäkin. Vulkaaninen salamointi esiintyy yleensä purkauspilven sisäisinä pilvisalamoina, eikä ulotu purkauspilvestä maahan. Vulkaaninen salamointi ilmiönä on tunnettu jo antiikin ajalla. Roomalainen historioitsija Plinius nuorempi kertoi salamoinnista silminnäkijäkuvauksessaan Vesuviuksen purkauksesta vuonna 79. == Lähteet == Luokka:Tulivuorenpurkaukset Luokka:Vulkanologia
Per Adolf von Bonsdorff (professori)

Per Adolf von Bonsdorff (21. elokuuta 1885 Tampere – 29. syyskuuta 1965 Helsinki) oli suomalainen hammaslääkäri. Hän oli Helsingin yliopiston hammaslääketieteen (hammasplombeeraustaidon eli hampaantäyttöopin) opettaja 1925–1953, ja hänelle myönnettiin professorin arvonimi 1945.Ylioppilasmatrikkeli 1903. Helsingin yliopiston keskusarkisto Bonsdorffin vanhemmat olivat lääketieteen tohtori, piirilääkäri Karl Edward von Bonsdorff ja Sofia Johanna Ahonius. Bonsdorff tuli ylioppilaaksi Helsingin reaalilyseosta, valmistui hammaslääketieteen kandidaatiksi 1905, hammaslääketieteen tohtoriksi 1909 ja odontologian tohtoriksi 1925. Hänen puolisonsa oli vuodesta 1909 tanssitaiteilija Edith Helene Andersen. == Lähteet == Luokka:Suomalaiset hammaslääkärit Luokka:Suomalaiset professorin arvonimen saaneet Luokka:Vuonna 1885 syntyneet Luokka:Vuonna 1965 kuolleet Luokka:Suomalaiset aateliset
Mauno Isola

Mauno Isola (22. syyskuuta 1889 Hausjärvi – 17. huhtikuuta 1945 RiihimäkiReijo Pajamo: Taas kaikki kauniit muistot: joululaulujen taustat ja tarinat, s. 81–83. Porvoo-Helsinki: WSOY, 1982. ISBN 951-0-11444-8.) oli suomalainen maanviljelijä ja joululaulun Me käymme joulun viettohon sanoittaja. Mauno Isola kirjoitti ylioppilaaksi Hämeenlinnan lyseosta vuonna 1910 ja aloitti sen jälkeen opinnot Helsingin yliopiston maatalous- ja metsätieteellisessä tiedekunnassa tähtäimessään agronomin tutkinto. Lupaavasti alkaneet opinnot keskeytyivät Maunon isän yllättävään kuolemaan vuonna 1914, jolloin pojan oli palattava kotiin ja otettava kotitilan johtaminen käsiinsä. Mauno Isola omisti Isolan kartanon Riihimäen Arolammin kylässä. Hän harrasti runojen kirjoittamista ja musiikkia ja oli opiskeluaikanaan jäsenenä Ylioppilaskunnan Laulajissa, jossa hän lauloi toista tenoria, ja vuodesta 1926 helsinkiläisessä Laulu-Miehet -mieskuorossa. Vuonna 1933 Isola näytti kirjoittamiaan jouluaiheisia runoja kuoron uudelle johtajalle maisteri Martti Turuselle. Yksi runoista oli nimeltään Me käymme joulun viettohon ja tämän runon Turunen sävelsi vuonna 1934. Kauneimpien joululaulujen taustatietoja Laulu Me käymme joulun viettohon kertoo vertauskuvallisesti siitä, kuinka joulun sanoma, Jeesus-lapsen syntymä, jää huomaamatta joulun kaupallisuuden keskellä; "laps' hankeen hukkuu, unhoittuu". On mielenkiintoinen sattuma, että tasan 20 vuotta laulun säveltämisen jälkeen, joulun alla 1954, pilapiirtäjä Kari Suomalainen julkaisi Helsingin Sanomissa puhuttelevan piirroksen Joulukatu. Siinä Aleksanterinkadun varrella porttikäytävässä seisova Jeesus on vain kuokkavieraana omissa syntymäpäiväkesteissään. Isolan muista runoista on lisäksi rehtori Matti Nikunen säveltänyt viisi rakkausrunoa Arolampi- yksinlaulusarjaksi vuonna 1999. Cdon.com : Viisi yksinlaulua - Arolampi laulusarja Mauno Isola oli vuodesta 1916 naimisissa Toini Pätiälän kanssa. He olivat tutustuneet Rautajärven kartanossa Luopioisissa Isolan suorittaessa siellä opintoihinsa kuuluvaa harjoittelua. Heidän tyttäriänsä olivat kuvaamataidon opettaja, näytelmäkirjailija Irma Airisto ja tekstiilisuunnittelija, taiteilija Maija Isola.Riihimäkeläiskirjailijoita : Irma Airisto == Lähteet == Luokka:Suomalaiset sanoittajat Luokka:Vuonna 1889 syntyneet Luokka:Vuonna 1945 kuolleet